Full strid om Norges landskamper på TV
Når Norge spiller landskamper på Ullevaal, er det Ullevaal Media Center (UMC) som står for studioproduksjonen for rettighetshaver Max. Produksjonsselskapet UMC eies av Norges Fotballforbund og Norsk Toppfotball, og har som formål å utvikle norsk fotball. Max har brukt TV 2-eide OB-team til kampproduksjonen. Overfor Dagens Næringsliv har Årsæther omtalt NFFs Kjetil Siem som «i praksis redaktør for sendingene» fordi generalsekretæren «er sjefen til de som på sluttplakaten etter sendingene står oppført som vaktsjefer og produsenter». – Hva med hendelser NFF ikke har interesse av blir vist, som omstridte dommeravgjørelser? Jeg stoler ikke på, og har ingen tillit til NFF, som redaktør for eget produkt, har Årsæther sagt til DN – og det er noe han fortsatt står inne for når han snakker med VG. - Fotballen eier produksjonsapparatet, som lager studiosendingene. En ting er selve kampen, eller at IOC står for produksjonen av diverse produkt under OL, men når de også står for produksjon av journalistikken, så begynner å bli vanskelig for oss, utdyper TV 2-redaktøren. - Det er jo at fotballen selv som står for produksjon av «build up'en» og «post match», produksjon av journalistikken før kampen og etter kampen, sier han. - Hva legger du i at Kjetil Siem i praksis redaktør? - Kommentatorer og andre som oppgir at de til dels har Ullevaal Media Center som arbeidsgiver og til dels andre. Da er vi midt inne i rolleblandingen.VG har den siste tiden kartlagt dobbeltroller og bindinger i norsk fotball. Vi har omtalt at Jonas Bergh-Johnsen, som jobber som reporter for Max på landskampene, får rundt femti prosent av inntekten sin for oppdrag han ellers tar for UMC. Jan-Erik Aalbu er sportssjef i Discovery, som eier TV-kanalen Max. - Vi har selv det fulle redaksjonelle ansvaret for våre sportssendinger, og det står tydelig på sluttplakaten at jeg er ansvarlig redaktør. Jeg er selv til stede i redaksjonen under alle våre landslagssendinger, sier Aalbu. - Her kjøper man produksjon fra de som har egen interesse for hvordan det blir produsert. Det er veldig problematisk, sier presseetikkekspert Gunnar Bodahl-Johansen. - Det er ofte uunngåelig å lage sportssendinger uten å motta innhold fra eksterne partner, som rettighetshaver eller OB-team og Fotball Media, som produserer innholdet. Vi bruker slikt innhold. Og TV 2 bruker slikt innhold, senest under VM og Premier League-sendingene, sier Aalbu. Kjetil Siem reagerer slik på at han blir stemplet som redaktør: - Det er ikke noe problem at han sier det, men det stemmer ikke. De som har vært med på en sending, vil utvilsomt se at Aalbu er redaktør. Jeg har aldri vært der heller, sier Siem.- Vi har gått gjennom de faktiske forholdene med TV 2, og forklart at vi er en teknisk leverandør sammen med TV2-eide OB-team til sendingene. Jeg opplevde at vi fikk forståelse og aksept for realitetene, sier Siem videre. UMCs administrerende direktør Svein Graff mener det «avgjørende at rettighetshaverne til enhver tid har redaktøransvaret for sendingene». - Vi leier inn enkelte tekniske ressurser fra blant andre OB-Team (Outside Broadcast) og benytter som andre produksjonsselskaper frilansere. Produksjonsmiljøet er lite, og personene tar oppdrag for TV 2, NRK og andre aktører, sier Graff. TV 2s sportsredaktør Vegard Jansen Hagen mener deres kjøp av innhold ikke kan sammenlignes med det som skjer i Max. - For vår del ville det vært utenkelig å gjøre dette, men vi har en annen tradisjon og tankegods. Selv om det er omfattende rettighetsavtaler, er vi ekstremt opptatt av å verne om vår troverdighet, sier Jansen Hagen. - Det eneste som er nytt er at det ikke heter Fotball Media Produksjon, men Ullevaal Media Center. Vi har gjort det samme i mange år, også til TV2 i forrige periode. Vi hadde et dårlig studio og har nå bygd er topp moderne studio, og vi har en både media- og idrettsnøytral inngang på det, mener Siem. Han fortsetter slik: - Vi vil være der for all norsk idrett. Vi driver ikke journalistikk, vi promoterer et produkt og tilrettelegger for idrett å bli kringkastet.
TV 2s nyhetsredaktør Jan Ove Årsæther er kritisk til at Norges Fotballforbund får produsere studiosendingene for TV-kanalen Max når landslaget er i aksjon.